מייקל אמרסון

מייקל אמרסון (באנגלית: Michael Emerson; נולד ב-7 בספטמבר 1954) הוא שחקן אמריקאי זוכה פרס אמי. הוא ידוע בעיקר בזכות תפקידו בסדרת הטלוויזיה "אבודים" בתור בנג'מין ליינוס.

ביוגרפיה

חיים אישיים 
אמרסון נולד בסידר רפידס, איווה, וגדל בעיירה הסמוכה טולדו, איווה. לאחר שהשלים את לימודיו ב-1976 באוניברסיטת דרייק שנמצאת בדה מוין, איווה – היכן שלמד משחק ואומנות – הוא עבר לעיר ניו יורק. היות שלא הצליח למצוא עבודת משחק, עסק במסחר ועבד באיור באופן עצמאי.

ב-1986 עבר עם אשתו הראשונה לג'קסונוויל, פלורידה. שם, בין השנים 1986 ל-1993 הופיע בהפקות מקומיות ועבד בתור מורה ובמאי.

קריירה 
אמרסון השתתף בתוכנית הכשרה מיוחדת של פסטיבל השייקספירי אלבמה, שיחק במספר הצגות באוף ברודוויי והשתתף במספר סרטים, בהם "המסור" ו"האגדה של זורו". בטלוויזיה שיחק בתפקידי אורח בסדרות שונות, לרוב בתפקידי נבל: "הפרקליטים", "חוק וסדר: כוונה פלילית", "תיקים באפלה", "ללא עקבות", "חוק וסדר: מדור מיוחד" ו"אבודים".

החל משנת 2011 משחק אמרסון בסדרה "מבוקש" של רשת CBS.

בשנת 2012 ו-2013 אמרסון דיבב את הג'וקר בסרט (שיצא ב - 2 חלקים) "באטמן: האביר האפל חוזר".

בשנת 2017 אמרסון שיחק ב-7 מהפרקים של העונה השביעית של הסדרה "החץ" כקיידן ג'יימס, הנבל הראשי של אותה עונה.

בשנת 2019 החל לשחק את התפקיד של ד"ר ללאנד טאונסנד בסדרת הטלוויזיה העל-טבעית "פני הרוע" ברשת CBS.

פרסים 

 פרס אמי לשנת 2001 לשחקן אורח בסדרת דרמה, על תפקידו בסדרה "הפרקליטים".
 פרס סטורן לשנת 2007 על תפקידו בסדרה "אבודים".
 פרס אמי לשחקן המשנה הטוב ביותר בסדרת דרמה הוענק לאמרסון בשנת 2009 על תפקידו ב"אבודים".

קישורים חיצוניים 

 

 
 

בוגרי אוניברסיטת דרייק
שחקני קולנוע וטלוויזיה אמריקאים
אבודים
זוכי אמי בפריים טיים: שחקן משנה בדרמה
זוכי אמי בפריים טיים: שחקן אורח בדרמה
אמריקאים שנולדו ב-1954
זוכי פרס סאטורן לשחקן משנה בטלוויזיה